**Προσβασιμότητα**

**(Να αναφέρετε με ένα σύντομο κείμενο έως 100 λέξεων τη μέριμνα που έχει ληφθεί, ώστε το παρόν πρόγραμμα να είναι προσβάσιμο από τους/τις μαθητές/τριες με αναπηρίες ή/και ειδικές εκπαιδευτικές ανάγκες)**

Το πρόγραμμα θα υλοποιηθεί κατά κύριο λόγο στο εργαστήριο Πληροφορικής, αλλά μπορούν κάποια εργαστήρια (1,3,7) να πραγματοποιηθούν και στην τάξη. Θα χρειαστεί επίσης video projector, σύνδεση στο διαδίκτυο και εγκαταστημένος κάποιος φυλλομετρητής (browser). Οι εκπαιδευτικοί δεν χρειάζονται να έχουν ιδιαίτερες γνώσεις Πληροφορικής για να υλοποιήσουν το πρόγραμμα, αλλά θα ήταν επιθυμητή η συνεργασία με τον/την εκπαιδευτικό Πληροφορικής του σχολείου. Οι μαθητές/τριες δεν χρειάζονται να έχουν εξειδικευμένες δεξιότητες σε διαδικτυακές εφαρμογές εκτός από βασικές γνώσεις πλοήγησης σε ιστοσελίδες – εργαλεία web2.0 και εργαλεία γραφείου. O/Η εκπαιδευτικός, στο πρώτο εργαστήριο, συζητεί με τα παιδιά πως θα εργαστούν στα επτά (7) εργαστήρια και ακολούθως όλοι/ες καταρτίζουν το εκπαιδευτικό συμβόλαιο. Ο/Η εκπαιδευτικός, σε κάθε εργαστήριο, παρουσιάζει τη βασική έννοια (ορισμοί) ή δεξιότητα (παρουσίαση-επίδειξη) που πραγματεύεται το καθένα, χρησιμοποιώντας ως αφόρμηση λέξεις κλειδιά ή κάποια ιστοσελίδα, ή δημοσίευμα ή μια εικόνα.

Για μαθητές/τριες με αναπηρίες ή/και ειδικές εκπαιδευτικές ανάγκες, καθώς και για μαθητές/τριες με διαφορετικό πολιτισμικό περιβάλλον, θα χρειαστεί να γίνουν πιθανές τροποποιήσεις από τον/τη εκπαιδευτικό σε συνεργασία με τον/την εκπαιδευτικό του τμήματος ένταξης, του θεσμού Παράλληλης στήριξης Ψυχολόγου ή Κοινωνικού Λειτουργού, εφόσον υπάρχει στο σχολείο.