**Φιλοσοφία - Σκοπιμότητα**

**(Να αναφέρετε σε ένα κείμενο 100-150 λέξεων το θεωρητικό πλαίσιο, στο οποίο βασίζεται το παρόν πρόγραμμα, και τη σκοποθεσία του)**

Σκοπός του προγράμματος «Ψηφιακή Νοημοσύνη (Digital Intelligence): Εγκλιματίζομαι στο σύγχρονο ψηφιακό κόσμο» είναι οι μαθητές/τριες να κατανοήσουν την έννοια της ψηφιακής νοημοσύνης που συνδέεται με την έννοια της ψηφιακής ταυτότητας, των ψηφιακών δικαιωμάτων, του ψηφιακού αλφαβητισμού, της ψηφιακής επικοινωνίας, της ψηφιακής συναισθηματικής νοημοσύνης, της ψηφιακής προστασίας, της ψηφιακής χρήσης και στη συνέχεια να αναπτύξουν τις δεξιότητες εκείνες που θα τους/τις κάνουν ψηφιακά νοήμονες/ουσες για να διαχειριστούν σωστά την προηγμένη τεχνολογία, να είναι ευέλικτοι/ες (agile) και να συνεργάζονται επιτυχώς με τους συνανθρώπους τους.

Έτσι, μέσω των επτά (7) εργαστηρίων του προγράμματος, οι μαθητές/τριες θα εργαστούν πάνω στις οκτώ (8) βασικές δεξιότητες από τις οποίες αποτελείται η ψηφιακή νοημοσύνη σύμφωνα με το [DQ Institute](https://www.dqinstitute.org/) .



***Εικόνα 1*:** Οι 8 βασικές δεξιότητες για τη ψηφιακή νοημοσύνη σύμφωνα με το DQ Institute, Πηγή: <https://www.dqinstitute.org/global-standards/#contentblock1>

Επιπρόσθετα, το πρόγραμμα των επτά (7) εργαστηρίων θα επιχειρήσει να συμβάλει στην εξοικείωση των μαθητών/τριών με την **ψηφιακή νοημοσύνη ως ικανότητα ενός ατόμου να εγκλιματίζεται στον σύγχρονο ψηφιακό κόσμο** και να δρα συνειδητά και υπεύθυνα μέσα σε αυτόν. Αυτή η ικανότητα συνδέεται με την ορθή και υπεύθυνη χρήση των ψηφιακών μέσων και την αποφυγή των προκλήσεων και των κινδύνων.